ปัญหาซอยที่ไม่ได้รับการปรับปรุงระบบระบายน้ำ ทำให้น้ำท่วมตลอดทุกปี ในรามอินทรา 44 หมู่บ้านปัฐวิกรณ์ 2 ได้แก่ ถนนเชื่อมถึงกันซอย 8,9,12 เจ้าของที่ปล่อยถนนให้เข้าออกโดยไม่ปิดกั้น และไม่ดูแลปรับปรุงท่อระบายน้ำ จึงเห็นควรให้กทม.ประกาศเป็นพื้นที่ใช้สอยร่วมกัน เพื่อปรับปรุงท่อระบายน้ำและถนนใหม่จนถึงสุดซอย 12 ให้เป็นมาตรฐานเดียวกัน (จากเดิมซอย 9 วางท่อระบายน้ำไว้ดีแล้ว)
*ตามหนังสือที่ กท 0405/329 ลว.14 ธ.ค.65 เรื่อง แนวทางปฏิบัติในการพัฒนาทรัพย์สินที่ประชาชนทั่วไปใช้สอยร่วมกัน กทม.กำหนดแนวทางปฏิบัติ ดังนี้
5. กรณีการพัฒนาทรัพย์สินเพื่อประโยชน์สาธารณะ เช่น เพื่อแก้ไขปัญหาสาธารณูปโภค เพื่อประโยชน์ด้านการระบายน้ำ เป็นต้น
5.1 เจ้าของกรรมสิทธิ์ไม่หวงห้ามหรือปิดกั้นทางเข้าออก 
5.2 การพัฒนาต้องเป็นไปเพื่อประโยชน์ส่วนรวมของประชาชน ไม่เป็นการเอื้อประโยชน์แก่บุคคลกลุ่มใดกลุ่มหนึ่งโดยเฉพาะ โดยให้หน่วยงานถือปฏิบัติดังนี้ 
5.2.2 ในกรณีไม่อาจหาตัวเจ้าของหรือติดต่อกับเจ้าของกรรมสิทธิ์ได้ ให้หน่วยงานตรวจสอบและบันทึกปากคำจากประชาชนที่ใช้ประโยชน์หรือเคยใช้ประโยชน์จากทรัพย์สิน ไม่น้อยกว่า 15 ราย ก่อน แล้วให้ปิดประกาศโดยเปิดเผย ณ บริเวณที่จะพัฒนาและทุกสำนักงานเขตไม่น้อยกว่า 30 วัน ให้ประชาชนทั่วไปทราบว่ากรุงเทพมหานครจะเข้าไปพัฒนาทรัพย์สินดังกล่าวเพื่อประโยชน์สาธารณะ หากเจ้าของกรรมสิทธิ์ประสงค์จะคัดค้าน ให้ยื่นคำร้องต่อหน่วยงานเจ้าของเรื่องภายในระยะเวลาที่กำหนด